উচ্চ মাধ্যমিক পরীক্ষার্থীকে লোহার রড দিয়ে মারধর বান্ধবীর বাবার

রূপম রায়, নদিয়া: এক উচ্চ মাধ্যমিক পরীক্ষার্থীকে (Higher Secondary Examination Candidates) বাড়িতে ডেকে নিয়ে গিয়ে মারধর করার অভিযোগ, গ্রেফতার অভিযুক্ত। গুরুতর আহত ওই পরীক্ষার্থীকে চিকিৎসার জন্য নিয়ে আসা হয় শান্তিপুর হাসপাতালে (Shantipur Hospital)।

সূত্রের খবর, শান্তিপুর থানার (Shantipur Thana) সূত্রাগড় এলাকার বাসিন্দা এক উচ্চ মাধ্যমিক পরীক্ষার্থীকে রবিবার সন্ধ্যায় ফোন করে ঘোড়ালিয়ায় তার বাড়িতে ডেকে নিয়ে যায় তারই এক বান্ধবী। অভিযোগ, বাড়িতে গেলে বান্ধবীর বাবা সুবীর বিশ্বাস লোহার রড দিয়ে ওই ছাত্রকে মারধর করে। অভিযোগ ঘটনায় মাথা ফেটে আহত হন ওই উচ্চ মাধ্যমিক পরীক্ষার্থী।

আরও পড়ুন: ছত্তিশগড়ের প্রাক্তন মুখ্যমন্ত্রী ভূপেশ বাঘেল ও তার পুত্রের বাড়িতে ইডির হানা

পরে ওই ছাত্রকে স্থানীয়রা উদ্ধার করে শান্তিপুর হাসপাতালে চিকিৎসার জন্য নিয়ে আসে।

আক্রান্ত ছাত্রের অভিযোগ, পুলিশকে অভিযোগ জানালে তাকে আবারও মারধর করার হুমকি দিয়েছে ওই ব্যক্তি। এরপর আক্রান্তর বাড়িতে খবর দিলে পরিবার অভিযুক্ত সুবীর বিশ্বাসের নামে শান্তিপুর থানায় লিখিত অভিযোগ দায়ের করে।

ঘটনায় আক্রান্ত ছাত্রর পরিবারের অভিযোগের ভিত্তিতে পুলিশ সুবীর বিশ্বাস নামে ওই বেক্তিকে গ্রেফতার করে। ধৃতর বিরুদ্ধে ১২৬(২)/১১৫(২)/১১৭(২)/১০৯/৩৫১(২)(৩)বিএনএস এক্ট এ মামলা রুজু করে আজ আদালতে পাঠাবে পুলিশ।

দেখুন অন্য খবর: