উচ্চমাধ্যমিক পার্ট ওয়ানের ফল প্রকাশ কবে হবে? জানুন এই ভিডিয়োয়

কলকাতা: উচ্চ মাধ্যমিকের তৃতীয় সেমেস্টারের ফলাফল প্রকাশের দিনক্ষণ ঘোষণা করল উচ্চ মাধ্যমিক শিক্ষা সংসদ। উচ্চ মাধ্যমিক (Higher Secondary) পার্ট ওয়ানের ফল (Result Third-Semestar Higher Secondary) প্রকাশিত হবে আগামী ৩১ অক্টোবর। ওই দিন উচ্চমাধ্যমিক শিক্ষা সংসদের পোর্টাল মারফত বেলা ১টায় পরীক্ষার্থীরা নিজেদের ফলাফল জানতে পারবে। শুক্রবার একথা জানিয়েছেন সংসদের সভাপতি চিরঞ্জীব ভট্টাচার্য।

এবছর উচ্চ মাধ্যমিকের প্রথম পর্যায়ে অর্থাৎ তৃতীয় সেমেস্টারে পরীক্ষার্থী ছিলেন ৬ লক্ষ ৬০ হাজার ৪৪৩ জন। তৃতীয় সেমেস্টার শুরু হয়েছে ৮ সেপ্টেম্বর থেকে শেষ হয়েছে ২২ সেপ্টেম্বর। পরীক্ষা শেষ হওয়ার ৩৯ দিনের মাথায় ফল প্রকাশ করতে চলেছে। সংসদ সভাপতি জানিয়েছেন, ৩১ অক্টোবর বেলা একটায় ওয়েবসাইটে ফলাফল জানা যাবে। সংসদ সূত্রে আরও খবর, ফলাফলের পাশাপাশি পরীক্ষার্থীদের প্রাপ্ত নম্বর শতাংশে প্রকাশ করে প্রথম ১০ জনের নামও জানানো হবে। তবে তা মেধাতালিকা নয়। চতুর্থ সেমেস্টার বা উচ্চ মাধ্যমিকের চূড়ান্ত সেমেস্টারের পরই ঘোষণা করা হবে বলে জানিয়েছে সংসদ। সেই পরীক্ষা হবে ২০২৬ সালের ফেব্রুয়ারিতে। তৃতীয় সেমেস্টার ও চতুর্থ সেমেস্টারের প্রাপ্ত নম্বরের ভিত্তিতে মেধাতালিকা প্রকাশ করা হবে। তৃতীয় সেমেস্টারে কোনও বিষয়ে পরীক্ষা না দেওয়া পরীক্ষার্থীও চতুর্থ সেমেস্টারে বসার সুযোগ পাবেন।

আরও পড়ুন: সরকারি হাসপাতালের নিরাপত্তা-সুরক্ষা নিয়ে মুখ্যমন্ত্রীর নির্দেশে নবান্নে জরুরি বৈঠক

দেখুন ভিডিও

The post উচ্চমাধ্যমিক পার্ট ওয়ানের ফল প্রকাশ কবে হবে? জানুন এই ভিডিয়োয় first appeared on KolkataTV.

The post উচ্চমাধ্যমিক পার্ট ওয়ানের ফল প্রকাশ কবে হবে? জানুন এই ভিডিয়োয় appeared first on KolkataTV.