৩৯ দিনের মাথায় উচ্চ মাধ্যমিকের প্রথম পর্বের ফলঘোষণা

কলকাতা: আগামিকাল শুক্রবার উচ্চমাধ্যমিকের পার্ট ওয়ানের ফলপ্রকাশিত (West Bengal HS Result 2025) হবে। শুক্রবার বেলা সাড়ে ১২টায় সল্টলেক বিদ্যাসাগর ভবনে সাংবাদিক বৈঠকের মধ্যে দিয়ে প্রথম পর্বের ফলপ্রকাশ হবে। তারপর বেলা দু’টো থেকে ওয়েবসাইটে দেখা যাবে ফল। ৩৯ দিনের মাথায় বেরাচ্ছে প্রথম পর্বের এই ফল।

গত ৮ সেপ্টেম্বর থেকে শুরু হয়েছিল উচ্চ-মাধ্যমিক ও ২২ সেপ্টেম্বর পর্যন্ত ছিল পরীক্ষা। পুরো দেশের মধ্যে এ রাজ্যেই প্রথম ক্লাস টুয়েলভে এই সেমিস্টার সিস্টেম চালু হয়েছিল বলে জানিয়েছিলেন পর্ষদ সভাপতি। জানা গিয়েছে, এই বছর ৬ লক্ষ ৬০ হাজার ৩৪৩ পরীক্ষার্থীর এনরোলমেন্ট ছিল। তার মধ্যে ৯৮.৪২ শতাংশ পরীক্ষায় বসেছেন। পর্ষদের দাবি, পরীক্ষা দেয়নি ১.৫৮ শতাংশ মানুষ। ২০১৪ সাল থেকে এই প্রথম এত কম। আর সেমিস্টারের জন্যই এটা সম্ভব হয়েছিল বলে জানিয়েছিল পর্ষদ। পর্ষদ সূত্রে খবর, এইবার পরীক্ষা হয়েছে OMR শিটে।

আরও পড়ুন: ফের শহরে টাকার পাহাড়! তারাতলায় ব্যবসায়ীর অফিসে ইডির হানা, উদ্ধার প্রায় ৩ কোটি টাকা

কোথায় কী ভাবে ফল দেখতে পাবে পরীক্ষার্থীরা, তা বিস্তারিত জানাল উচ্চমাধ্যমিক (Higher Secondary) শিক্ষা সংসদ। শুক্রবার দুপুর ১২ টায় আনুষ্ঠানিকভাবে ফল করবেন উচ্চ-মাধ্যমিক সভাপতি চিরঞ্জীব ভট্টাচার্য। https://result.wb.gov.in এই ওয়েবসাইটে ঢুকলেই নিজেদের ফল জানা যাবে। এছাড়া টিভি ৯ বাংলাতেও দেখা যাবে ফলাফল। দুপুর দু’টোর রেজাল্ট ডাউনলোড ও প্রিন্ট করানো যাবে। পরীক্ষার্থীরা তাদের রোল নম্বর এবং রেজিস্ট্রেশন নম্বর দিয়ে লগ ইন করতে পারবে। সংশ্লিষ্ট স্কুলের প্রধানশিক্ষক তা ডাউনলোড করে স্ট্যাম্প-সহ স্বাক্ষর করে পরীক্ষার্থীদের হাতে তুলে দেবেন। ফলপ্রকাশের দিনই সম্ভাব্য প্রথম ১০ জনের মেধাতালিকা প্রকাশ করবেন সংসদ সভাপতি। প্রথম সেমেস্টারে একজন পরীক্ষার্থী কোন বিষয়ে কত নম্বর পেয়েছে এবং মোট নম্বর কত— তা ওয়েবসাইটে পিডিএফ ফরম্যাটে দেওয়া থাকবে।

অন্য খবর দেখুন